Andrea Corsini

Andrea Corsini, O.Carm. (30 Novemba 1302 – 6 Januari 1373/1374) alikuwa Mkarmeli wa Italia aliyehudumia kama askofu wa Fiesole tangu mwaka 1349 hadi kifo chake.

Akiwa kijana aliishi vibaya hadi karipio la mama yake lilipomfanya aamue kuingia utawani aliposhika maisha magumu na kutafakari sana Biblia. 

Baada ya kushika nafasi mbalimbali shirikani, akirekebisha konventi zilizoharibiwa na tauni, alikubali kwa shida uaskofu akaongoza kwa busara jimbo lake akiongeza juhudi zake za kiroho na matendo ya huruma kwa maskini na kupatanisha maadui.

Tangu kale aliheshimiwa na waumini na hatimaye Papa Eugenio IV alimtangaza mwenye heri tarehe 21 Aprili 1440 na Papa Urban VIII alimtangaza mtakatifu tarehe 22 Aprili 1629.

Sikukuu yake huadhimishwa tarehe ya kifo chakeMartyrologium Romanum.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
 Attwater, Donald and Catherine Rachel John. The Penguin Dictionary of Saints. 3rd edition. New York: Penguin Books, 1993. ISBN|0-14-051312-4.

Viungo vya nje
 Santi e Beati
 New Advent
 Colonnade Statue in Saint Peter's Square

Jamii:Wakarmeli
Jamii:Maaskofu Wakatoliki
Jamii:Watakatifu wa Italia